Leo Chance

Leo Alphons Ignatius Chance (☆ 8 di november 1932 na Saba) ta un ex-politico Antiano, cu tabata politicamente activo tanto na Aruba como na Sint Maarten. Entre 1969 y 1994 el a fungi como minister di Trafico y Comunicacion, Husticia, Cooperacion di Desaroyo, Labor y Asuntonan Social den varios gabinete di Antias Hulandes. El a ocupa tambe e funcion di vicepremier den gabinete Evertsz, Rozendal, Martina IV y Paula.

 Bida 
Na un edad hoben Chance ta establece na Aruba unda e ta haci carera como capitan di boto na Lago Oil & Transport Company. Na 1950 e ta uni na e partido PPA. El a keda eligi como miembro di Conseho Insular y tabata diputado di Aruba di 1959 te 1967. Den decada sesenta y setenta di siglo 20 e tabata un di e exponentenan maximo di e partido y votegetter den districto di San Nicolas. Na 1966 e ta huramenta como miembro di Parlamento di Antias Hulandes. Entre 1969 y 1988 ta sirbi como minister den consecutivo gabinete Antiano. E tabata vicepremier den cuater gabinete.

Na 1983 Chance ta muda pa Sint Maarten. Comienso di 1990 e ta co-fundado di Sint Maarten Patriotic Alliance (SPA). Na 1991 e ta wordo eligi miembro di Parlamento di Antias Hulandes y di 1993 pa 1994 e ta bolbe fungi como minister di Trafico y Comunicacion. Chance SPA-statenlid, Amigoe (27 september 1991). Recupera 13 di november 2021.

Chance ta viudo di Eulalie Mingo, cu kende e tin cuater yiu. De nieuwe PPA-ministers, Amigoe (5 maart 1976). Recupera 13 november 2021. Na 1994 el a casa di nobo cu Sybil Vicario.

 Honor 
Na 1988 Chance ta wordo decora como "commandeur" den Orden di Oranje-Nassau. Oud-minister Chance door gouverneur onderscheiden, Amigoe (17 september 1988). Consulta 13 di november 2021. Na Saba e pier construi na 1973 ta carga su nomber, esta Chance-pier. Amerikaanse lof voor minister Chance, Amigoe (20 juli 1973). Consulta 13 di november 2021.

Kategoria:Hende
Kategoria:Politico di Aruba
Kategoria:Polítiko di Sint Maarten
Kategoria:Minister di Antias Hulandes